איך לבחור את הצעצוע המתאים עבור הכלב?
את הצעצועים בוחרים בהתאם לגיל של הכלב, לגודל שלו ולצורך שהצעצוע צריך למלא. לכלבים גדולים מומלץ לתת צעצועים גדולים כדי להימנע מבליעה של חפצים קטנים, ולכלבים קטנים מומלץ לקנות צעצועים קטנים עד בינוניים שהם יכולים להכניס לפה, לפחות בחלקם. צעצועים מסוימים מיועדים לנשיכה או לעיסה, חלקם למשיכה, חלקם מאפשרים מילוי של אוכל בתוכם וחלקם בכלל מיועדים לזריקה או משחק בתנועה כמו כדור. הבחירה תלויה גם במה שהכלב אוהב, העדפות שכל בעלים לומד להכיר עם הזמן.
he
אילו סוגי צעצועים קיימים לכלבים?
יש כמה סוגים לבחירה לפי הצורך הרצוי. כדורים בגדלים שונים יאפשרו לפרוק באמצעותם אנרגיה, למשל ריצה הלוך ושוב עם הכדור. צעצועי לעיסה או נשיכה מיועדים לסיפוק הצורך הטבעי של הכלב להשתמש בפה ובלסת שלו, ולניתוב הצורך הזה לשימוש בצעצועים בלבד ולא כנשיכות. צעצועים עם מילוי אוכל צריכים להעסיק את הכלב ולהפיג את השעמום שלו, וגם לצ'פר אותו עם חטיף טעים בכל פעם.
he
מדוע מומלץ לקנות לכלבים צעצועים?
צעצועים צריכים לספק לכלב תעסוקה ולהפיג את השעמום שלו. הצעצועים צריכים לאפשר לכלב לפרוק את האנרגיה שלו ולמלא את הצורך הטבעי בשימוש בשיניים שלו. הצעצועים עוזרים גם לפתח קשר קרוב יותר עם הבעלים, כך שניתן יהיה לשחק עם הכלב ולבנות את הקשר בינו לבין בעליו. צעצועים מסוימים יכולים גם לנקות את השיניים ואת חלל הפה של הכלב.
he